Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 40

d) Levelezés 4 óra Telefonálási etikett és nyelvhasználat. A papír alapú és az elektronikus levelezés sajátosságai. Hivatalos és magánlevél stílusa, formája. Először szituációs játékkal, majd valódi helyzetekben telefonbeszélgetéseket folytatnak a tanulók. A beszélgetéseket elemzik: megszólítás, megbeszélés, befejezés szakaszonként. Közös megbeszélés: hol szabad, hol lehet, és hol nem illik telefonálni. Tanulói gyűjtőmunka: családtagoktól, ismerősöktől üdvözlőlapok gyűjtése. A szövegeket kiscsoportban vizsgálják meg abból a szempontból, hogy ki és miért írta, ők írnának-e ilyen lapot, vagy írtak-e már? Tanári prezentáció: Levelek az irodalomból – az irodalmi levél funkciója. A levelezés története, különös tekintettel a 18–19. századra. A levél ma: papír és elektronikus. Kiscsoportban hivatalos levél megfogalmazása az iskola igazgatójának (kérés, panasz, javaslat).

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes